Politiet vil være synlige til retssagen mod den 33-årige, der skød og dræbte en HA-rocker sidste år, der begynder tirsdag.

Retssagen mod den 33-årige mand, der den 9. juni sidste år skød og dræbte en HA-rocker på Homarksvej i Hobro, begynder tirsdag, og der vil være et stærkt opbud af politi. Leder af Operativ Center, Nordjyllands Politi Poul Severinsen oplyser, at politiet vil sørge for at være synlige ved Retten i Aalborg tirsdag. - Det er en drabssag fra bandemiljøet. Derfor er det nødvendigt at tage nogle forholdsregler, så retssagen kan foregå roligt, siger han. - Vi har løbende foretaget risikovurderinger for, hvad der kan ske, og vi skal være sikre på, at alle kan komme sikkert til og fra retten. Den 30-årige er sigtet for at have dræbt en 30-årig HA-rocker og såret hans 38-årig kammerat, da han på kort afstand affyrede to skud med et haglgevær. De skulle angiveligt være mødt op på tiltaltes adresse for at opgræve noget gæld. Retssagen begynder tirsdag og fortsætter onsdag og torsdag.